Hole kommune

Svar på spørsmålene fra Ringerike og omlandet Parkinsonforening

Takk for en informativ mail og for veldig gode spørsmål. Det høres ut som foreningen deres har fått til mye på kort tid. 


1.Hvem kontakter en i Hole Kommune når en trenger Ergoterapeut?

ergoterapitjenesten@hole.kommune.no
Tlf: 32 16 33 48 (hverdager 9.30 – 11.30)


For øvrige tjenester, eller generell kartleggingsamtale: 

Kontaktinformasjon tildelingsteamet: 
E-post: tildelingsteamet@hole.kommune.no
Tlf: 917 28 979. (hverdager utenom onsdag : 9 - 11 og 12 - 14, onsdager 9 - 11)


2.Hva tilbyr kommunen til Parkinsonpasienter?

Kommunen tilbyr ulike tjenester i forhold til brukers behov, uavhengig av diagnose. Ved ny søknad om tjenester, foretas kartleggingsbesøk/ samtale der man kartlegger utfordringer i dagliglivet og brukers ressurser. Under samtalen kan man også gi råd og veiledning i forhold til hvilke grep man selv kan gjøre i hverdagen for å gjøre den lettere. 

Kommunens tildelingsenhet består av et tverrfaglig team med sykepleier, vernepleier og ergoterapeut. En får besøk av den faggruppen som er mest hensiktsmessig i forhold til beskrevet behov. 

Ergo- og fysioterapitjenester tildeles direkte fra tjenestestedet. Tildelingsenheten videresender henvendelser til de der det vurderes hensiktsmessig. 

Fysioterapitjenesten har gruppetilbud for styrke- og balansetrening. 

Vi ønsker også å informere om frisklivssentralen i Hole kommune. De har ukentlige treningsgrupper. Ta kontakt på tlf 40 91 27 78 / 40 92 12 28 eller frisklivssentralen@hole.kommune.no

3.Er det ventetid for å få Ergoterapeut og evt.hvor lang tid må en regne med for å få hjelp?

Henvisninger til ergoterapitjenesten vurderes i forhold til hastegrad og tildeles etter kapasitet i tjenesten. Det vil derfor være varierende ventetid etter behovet som meldes. 

4.Har Hole Kommune andre fagpersoner som for eks.Fysioterapeuter med kompetanse på Parkinson?

Har du behov for fysioterapi, er over 18 år og i stand til å komme deg ut av egen bolig, kontakter du:
Hole fysioterapi, Vik Torg 3530 Røyse. Tlf: 32 15 98 20 (07.30-16.30). Dersom du har behov for transport, spør etter pasientreiser.

Kommunen tilbyr fysioterapitjenester før, etter og i stedet for sykehusinnleggelse. Det er mulighet for oppfølging hjemme og rehabilitering ved kommunal korttidsavdeling.  Vi har som nevnt ovenfor gruppetilbud, dette er rettet mot de som ikke kan benytte seg av privat treningstilbud. 

Angående bolig / bosituasjon. 

Det anbefales at man så tidlig som mulig tar stilling til egen bosituasjon og hva man ønsker for fremtiden. Det finnes gode muligheter for tilrettelegging av bolig, men slike prosesser krever ofte tid, ressurser og økonomiske forutsetninger. Å avvente slike vurderinger til "behovet oppstår" vil ofte føre til økt hjelpebehov og lavere livskvalitet frem til man finner en egnet løsning. Behovet kan ofte oppstå i en akutt situasjon, for eksempel ved sykehusinnleggelser, og man får da ikke gjort nødvendige endringer på kort tid. Ved å planlegge boligen tidlig, slipper man å bekymre seg for boligen når utfordringene blir større. 

Hvilke løsninger vil fungere i akkurat denne boligen? Her er noen gode prinsipper for tilrettelegging i forhold til nedsatt funksjonsevne: 

· Velg trinnfritt. Trinn, trapper og høydeforskjeller kan gjøre adkomst umulig og begrense bevegeligheten din innad i boligen. 
· Samle alle bruksrom på et plan. Med mulighet for soverom, bad og kjøkken på inngangsplanet har man som regel et godt utgangspunkt. 
· Brede dører. Smale dører og trange passasjer kan skape store hindringer. Har boligen smale dører, er dette noe man bør se på løsninger til. 

Ergoterapitjenesten kan bistå med boligkartlegging og rådgivning. Ved behov gjøres dette sammen med rådgiver fra NAV Hjelpemiddelsentral.


7.Hvilke hjelpemidler kan være aktuelle?

Det finnes uendelig mange hjelpemidler som kan avhjelpe ved funksjonssvikt. Hjelpemidlene kan være i forhold til tilgjengelighet i bolig, for bevegelse og aktivitet, og for eksempel for bedre grep. Man kan også finne gode hjelpemidler på natt og i ordinær handel. Enkle småhjelpemidler som støttehåndtak, strømpepåtrekker, gripetenger, krykker og forhøyningsklosser til seng eller stol må man kjøpe selv. Man kan kjøpe dette på apoteket, firmaer innen detaljhandel og på ulike nettbutikker. Det selges også et utvalg av småhjelpemidler fra kommunalt Hjelpemiddellager.

Vi anbefaler at man tar utgangspunkt i en utfordring man har, for så å finne en egnet løsning. I slike tilfeller kan man gjerne kontakte ergoterapitjenesten.

8.Kan NAV bidra med støtte eller hjelpemidler

Ved varig behov (over 2 år) kan man søke NAV hjelpemiddelsentral om nødvendige hjelpemidler. Ergo- og fysioterapeuter kan bistå med søknad. 

9.Kan Hole Kommune bidra med støtte eller hjelpemidler? Ved perioder kortere enn 2 år. 

Har du behov for hjelpemidler over en kortere periode (tre måneder av gangen), kan du låne hjelpemidler gratis fra det kommunale hjelpemiddellageret i Hole kommune.

Hjelpemiddellager
Adresse: Hole Bo- og Rehabiliteringssenter,
Rudsøgardsveien 22, 3531 Krokkleiva.
E-post: 
ergoterapitjenesten@hole.kommune.no
Tlf: 32 16 33 48 (hverdager 9.30 – 11.30)
Åpningstider hjelpemiddellageret: 
Tirsdager kl.09.00 -11.00.
Torsdager kl.13.00 -15.00.

Med vennlig hilsen
 
Ruth Hovden
Ergoterapeut/ saksbehandler Tildelingsenheten | Tlf: 477 93 397 | http://www.hole.kommune.no

